"بونون نتیجه‌سی روسیا اوچون آغیر اولا‌جاق".
بونو امریکا پرزیدنتی جو بایدن آغ ائوده کئچیردیگی مطبوعات کنفرانسیندا دئییب.
بایدن قوندارما دونتسک و لوگانسک خالق جمهوریت لرینی تانییان روسیا پرزیدنتی ولادیمیر پوتین‌ین بؤلگه‌نی اله کئچیرمک ایسته‌دیگینی بیلدیریب.
بایدن “بو، ایشغالین باشلانغیجی‌دیر. پوتین بیرباشا اوکراینانین مؤوجودلوق حقوقونا هوجوم ائتدی. روسیا قلوبال باریش و ثابت‌لیگی تهدید ائدیر" دئییب.
روسیانین 2 بؤیوک مالیه شیرکتینه تحریم تطبیق ائتدیک‌لرینی، پوتینه یاخین آدام‌لارا دا تحریم تطبیق ائده‌جک‌لرینی قئید ائدن بایدن "روسیا هوجوم‌لارینی داوام ائتدیررسه، بونون نتیجه‌سی آغیر اولا‌جاق و بیز تحریم لری آرتیراجاغیق" دئییب.
روسیا ایله دؤیوشمک نیتینده اولمادیق‌لارینی، آنجاق ناتو تورپاق‌لارینی قورویا‌جاق‌لارینی قئید ائدن جو بایدن امریکانین بالتیکیانی اؤلکه‌لرده‌کی عسگرلرینی آرتیرا‌جاق‌لارینی، اوکراینایا ساوونما سلاح‌لاری وئرمه‌یه داوام ائده‌جک‌لرینی بیلدیریب:
"ان پیس سناریونو دییش‌دیرمک اوچون هله واخت وار".
